2444 kroner til Knæk Cancer | Hedensted/Juelsminde Avis | Ugeavisen.dk
Du er her: Forside - Hedensted/Juelsminde Avis - 2444 kroner til Knæk Cancer
11-årige Fenja Madsen fra Hedensted sendte hele 2.444 kroner ind til Knæk Cancer-showet på TV2 forrige lørdag. Penge hun havde indsamlet ved at sælge sine hjemmelavede perlearmbånd blandt andet. Foto: Henrik Dolmer
2444 kroner til Knæk Cancer
31. oktober 2019 kl. 18:34
Hedensted: I sidste uges udgave af Hedensted Avis bragte vi en artikel om 11-årige Fenja Madsen fra Hedensted, der lavede perlearmbånd og andre perlesmykker til fordel for Knæk Cancer.
Vi skrev blandt andet, at det var hendes mål at sende mellem 1500 og 2000 kroner afsted til det store Knæk Cancer-show på TV2 forrige lørdag, men det gik faktisk endnu bedre end som så. Det var således en pavestolt Fenja, der kunne ringe ind til showet for at fortælle, at hun havde solgt smykker for hele 2444 kroner til fordel for Knæk Cancer.